население,
 като например френските отвъдморски департаменти и територии. Двата вида
 изключване не се прилагат едновременно.
 6. Ако обхванати от изследването подсъвкупности са в значителна степен
 недостатъчно представени в подготвената извадка поради специфичен отказ за
 отговор или участие, държавите членки вземат мерки, като например
 увеличаване на извадката, калибриране или прилагане на всеки подходящ
 метод за коригиране на произтичащото от това отклонение. Използваните
 методи, тяхното въздействие и всички недостатъци се обясняват и оценяват в
 доклада за качеството.
 Член 7
 Периоди и методи за събиране на данни
 1. За предоставяни директно от респондентите данни периодът на събиране на
 данни е възможно най-близък до референтния период за дохода, за да се сведе
 до минимум разликата във времето между дохода и текущите променливи.
 2. Интервалът между събирането или съставянето на данни за дадено
 домакинство или лице при последователни вълни се запазва възможно най-
 близо до 12 месеца.
 3. Предоставяните директно от респондентите данни се събират с компютърно
 подпомагани методи, включително компютърно подпомагано лично интервю
 (CAPI), компютърно подпомагано телефонно интервю (CAТI) и компютърно
 подпомагано онлайн интервю (CAWI). За всяко изключение се представя
 обосновка.
 Член 8
 Правила за проследяване
 1. Извадковите лица, съжителите и извадковите домакинства се наблюдават за
 целите на изследването за времетраенето на панела в съответствие с
 посочените в параграфи 2—7 правила.
 2. Извадковите лица, които се преместват в частно домакинство в рамките на
 националната територия, обхваната в изследването, се проследяват до мястото,
 където е домакинството.
 BG 6 BG
 ---pagebreak--- 3. Извадковите лица, които временно отсъстват от домакинството, но
 продължават да се считат за членове на домакинството, се обхващат от
 изследването на това домакинство.
 4. Извадковите лица, които вече не са членове на дадено частно домакинство или
 които са се преместили извън националната територия, обхваната в
 изследването, или в институция, отпадат от изследването.
 5. Съжителите, които живеят в домакинство, което включва поне едно извадково
 лице, се проследяват.
 6. Съжителите, които живеят в домакинство, което не включва нито едно
 извадково лице, отпадат от изследването.
 7. Извадково домакинство отпада от изследването при следните ситуации:
 а) домакинството не е било в списъка за една година поради някоя от
 следните причини:
 (1) било е невъзможно да се намери адресът;
 (2) адресът е нежилищен или е незает;
 (3) нямало е информация какво се е случило с домакинството (данните
 за домакинството са изгубени);
 (4) домакинството е отказало да сътрудничи;
 б) с домакинството не е установен контакт в първата година от панела или в
 две последователни години от панела поради някоя от следните причини:
 (1) достъпът до адреса е бил невъзможен;
 (2) цялото домакинство временно е отсъствало или не е било в
 състояние да отговори поради недееспособност или заболяване, или
 поради други сериозни причини.
 Член 9
 Общи стандарти за редактиране, импутация, претегляне и оценяване на данните
 1. Когато е необходимо, за данните се прилага импутация, моделиране или
 претегляне.
 2. Когато данните са непълни поради липса на отговор за променливи за дохода
 на равнище компоненти, се прилагат подходящи методи за статистическа
 импутация.
 3. Когато данни за някоя променлива на нетния доход на равнище компоненти се
 събират директно, се прилагат подходящи методи за статистическа